**Vedtægter.**

**§ 01** Foreningens navn er Vinterbadelauget ved Hald Sø.

 **§ 02** Det er foreningens formål at tilvejebringe og vedligeholde omklædnings- og saunafasciliteter for vinterbadning ved Skytteholmen, Hald Sø.

Foreningen ønsker at være med til at etablere og vedligeholde et engageret fællesskab omkring en lokal sauna- og vinterbadekultur.

Foreningen vil derved være medvirkende til at give området ved Skytteholmen et generelt løft til glæde for andre nydere af området.

 **§ 03** Som medlem af foreningen kan bestyrelsen optage enhver, der er interesserede i foreningens formål.

 **§ 04** Foreningens kontingent fastsættes på den ordinære generalforsamling.
Kontingentet opkræves hvert år i september måned eller ved indmeldelse.
Kontingentrestance i mere end 2 måneder medfører automatisk sletning af medlemskabet.

**§ 05** Generalforsamlingen er foreningens øverste myndighed.
Ordinær generalforsamling afholdes hvert år i april måned.
Indkaldelse til den ordinære generalforsamling sker med mindst 4 ugers varsel pr. e-mail.
Medlemmer, der har betalt forfaldent kontingent, har stemme- og taleret på generalforsamlingen.
Ud over sin egen stemme kan et medlem afgive stemme for yderligere 2 medlemmer efter skriftlig fuldmagt.

**§ 06** Dagsorden for den ordinære generalforsamling skal mindst omfatte følgende punkter:

1. Valg af dirigent.

2. Valg af referent og stemmetæller.

3. Formandens beretning.

4. Regnskab for det forløbne regnskabsår til godkendelse

5. Indkomne forslag (skal være formanden i hænde 14 dage før generalforsamlingen). Forslag til vedtægtsændringer fremsendes pr. e-mail til foreningens medlemmer senest 8 dage for generalforsamlingens afholdelse.

6. Budget med kontingent og indmeldelsesgebyr for indeværende forenings-år til godkendelse

7. Valg af 2 bestyrelsesmedlemmer (lige år) for en periode af 2 år.

8. Valg af 3 bestyrelsesmedlemmer (ulige år) for en periode af 2 år.

9. Valg af mindst 2 suppleanter (hvert år) for en periode af 1 år. 1. suppleant er den suppleant med flest stemmer, osv.

10. Valg af revisor (ulige år) for en periode af 2 år.

11. Valg af revisorsuppleant (lige år) for en periode af 2 år.

12. Eventuelt.

**§ 07** Bestyrelsen er foreningens daglige ledelse og består af 5 medlemmer.
Valgbar til bestyrelsen er ethvert medlem, der ikke er i restance til foreningen. Den pågældende skal være til stede eller have afgivet skriftlig erklæring om villigheden til at modtage valg.

Bestyrelsen konstituerer sig med formand, næstformand, kasserer og sekretær senest 14 dage efter ordinær generalforsamling.
Bestyrelsen repræsenterer foreningen i alle forhold. Formand og kasserer tegner foreningen i fællesskab.
Alle bestyrelsesafgørelser foregår ved almindeligt stemmeflertal, dog kræves tilstedeværelse af mindst 3 bestyrelsesmedlemmer.
Ved stemmelighed er formandens stemme afgørende.

Suppleanter indkaldes til bestyrelsesmøderne, og deltager uden stemmeret.

**§ 08** Ekstraordinær generalforsamling kan til enhver tid indkaldes af et bestyrelsesflertal, eller hvis mindst 1/3 af medlemmerne skriftligt ønsker dette.
Der indkaldes til ekstraordinær generalforsamling med mindst 14 dages varsel til afholdelse senest en måned efter begæring herom med angivelse af det emne, der ønskes behandlet. Stemmeafgivelse i henhold til § 05.

**§ 09** Foreningens kasserer fører foreningens medlemsregister og regnskab.
Revideret regnskab fremlægges på ordinær generalforsamling.

Regnskabsåret løber fra 1/4 – 31/3. Saunasæsonen er fra 1/10 til 1/4.

**§ 10** Vedtægtsændringer kan ske på enhver generalforsamling, når forslaget er rettidigt modtaget og vedtaget med mindst 2/3 flertal.

**§ 11** Beslutning om foreningens opløsning kan kun tages på en ekstraordinær generalforsamling, indkaldt med dette formål.
Indkaldelse til den ekstraordinære generalforsamling skal ske i henhold til § 08. Mindst 2/3 af foreningens stemmeberettigede medlemmer skal stemme for opløsning.

Er generalforsamlingen ikke beslutningsdygtig, foretages en vejledende afstemning.
Er der simpelt flertal for en opløsning af foreningen, indkaldes til en ny ekstraordinær generalforsamling, hvor simpelt flertal afgør spørgsmålet.

*Ved foreningens ophør tilfalder dens eventuelle formue tiltag til vedligeholdelse af området ved Skytteholmen efter nærmere beslutning på den ekstraordinære generalforsamling til foreningens opløsning.*

5. Valg af bestyrelse:

Ulla Pape og Bodil Hindbo Andersen er med i bestyrelsen og valgt for 1 år.

Martin Hvid Kristensen; Laimonas Bendikas og Tine Rose Jensen er med i bestyrelsen og er valgt for 2 år.

 1. suppleant Lotte Buchwald

2. suppleant: Niels Staghøj

Bestyrelsen mødes iflg. Vedtægterne indenfor 14 dage og konstituerer sig.

Revisor: Poul Erik Kristensen

Revisorsuppleant: Nopper

Indmeldelsesgebyr: 50 kroner

Kontingent: 50